เมด อิน ไทยแลนด์ ภาค 2546 สังคายนา

เมด อิน ไทยแลนด์ ภาค 2546 สังคายนา เป็นอัลบั้มพิเศษอีกชุดหนึ่งของวงคาราบาว วางจำหน่ายเมื่อวันที่ 24 ธันวาคม พ.ศ. 2546  โดยนำเพลงในอัลบั้ม เมด อิน ไทยแลนด์ ที่สามารถทำยอดขายได้ถึง 5,000,000 ตลับ ซึ่งเป็นสถิติที่สูงที่สุดในประเทศไทย ทั้ง 10 เพลงมาทำดนตรีใหม่ให้ทันสมัยยิ่งขึ้น จากความตั้งใจของ แอ๊ด - ยืนยง โอภากุล ที่ต้องการทำให้อัลบั้มเมด อิน ไทยแลนด์ มีความสมบูรณ์ที่สุดในทุก ๆ ด้าน เพื่อคงสภาพงานอัลบั้มคลาสสิคที่สุดของคาราบาวให้ยั่งยืนชั่วกาลนาน ด้วยคุณภาพของการบันทึกเสียงในยุคนี้  และคาราบาวยังได้เพิ่มบทเพลงเข้าไปในอัลบั้มนี้อีก 2 เพลง คือ เดือนเพ็ญ และ ทะเลใจ โดย 2 เพลงนี้อยู่ในอัลบั้มเดี่ยวของแอ๊ด - ยืนยง โอภากุล คืออัลบั้มชุด กัมพูชา และอัลบั้มชุด พฤษภา ที่ทำร่วมกับอี๊ด - ยิ่งยง โอภากุล ตามลำดับ

สมาชิก 
 ยืนยง โอภากุล (แอ๊ด) : กีตาร์ , ร้องนำ
 ปรีชา ชนะภัย (เล็ก) : กีตาร์ , คีย์บอร์ด , ร้องนำ, ร้องประสาน
 เทียรี่ เมฆวัฒนา (รี่) : กีตาร์ , ร้องนำ , ร้องประสาน
 อนุพงษ์ ประถมปัทมะ (อ๊อด) : เบส
 ลือชัย งามสม (ดุก) : คีย์บอร์ด , ทรัมเป็ต
 ขจรศักดิ์ หุตะวัฒนะ (หมี) : กีตาร์
 ชูชาติ หนูด้วง (โก้) :กลอง , เพอร์คัสชั่น
 ศยาพร สิงห์ทอง (น้อง) : เพอร์คัสชั่น
 ธนะสิทธิ์ พันธุ์พงษ์ไทย (อ้วน) : เพอร์คัสชั่น , ขลุ่ย, กลอง

รายชื่อเพลงในอัลบั้ม 
 เมด อิน ไทยแลนด์
 มหาลัย
 ลูกหิน
 ลูกแก้ว
 หำเทียม
 เดือนเพ็ญ
 ทะเลใจ
 สองเฒ่าผู้ยิ่งใหญ่
 ราชาเงินผ่อน
 นางงามตู้กระจก 
 เรฟูจี
 บัวลอย (ถึกควายทุย ภาค 5)

อ้างอิง 

อัลบั้มเพลงของคาราบาว
อัลบั้มเพลงในปี พ.ศ. 2547